
P R O J E K T V E N D I M 


Nr.______, datë _________


PËR
MIRATIMIN E PLANIT KOMBËTAR TË VEPRIMIT PËR TRANSPARENCËN DHE PROPORCIONALITETIN E KRITEREVE PËR USHTRIMIN E PROFESIONEVE TË RREGULLUARA
NË REPUBLIKËN E SHQIPËRISË


Në mbështetje të nenit 100 të Kushtetutës, të nenit 4, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të nenit 5, të ligjit nr. 10 171, datë 22.10.2009, “Për profesionet e rregulluara në Republikën e Shqipërisë”, të ndryshuar, me propozimin e ministrit të Arsimit, Këshilli i Ministrave.

V E N D O S I:

1. Miratimin e Planit Kombëtar të Veprimit për Transparencën dhe Proporcionalitetin e Kritereve për Ushtrimin e Profesioneve të Rregulluara, në zbatim të nenit 59 të Direktivës 2005/36/KE, bashkëlidhur këtij vendimi dhe është pjesë përbërëse e tij.

1. Ministria e Arsimit ushtron rolin e Koordinatorit Kombëtar për ndjekjen, monitorimin dhe raportimin e zbatimit të Planit Kombëtar të Veprimit, si dhe për përditësimin e bazës kombëtare të të dhënave të profesioneve të rregulluara.

1. Plani Kombëtar i Veprimit i nënshtrohet rishikimit periodik, jo më pak se një herë në dy vjet, si dhe sa herë që ndryshime në acquis-in e Bashkimit Evropian, në legjislacionin kombëtar ose rezultate të monitorimit e kërkojnë një gjë të tillë.

1. Ngarkohen Ministria e Arsimit, Ministria e Drejtësisë, Ministria e Punëve të Brendshme, Ministria e Shëndetësisë dhe Mbrojtjes Sociale, Ministria e Bujqësisë dhe Zhvillimit Rural, Ministria e Mjedisit, Ministria e Infrastrukturës dhe Energjisë, Ministria e Turizmit, Kulturës dhe Sporteve, Ministria e Ekonomisë dhe Inovacionit, Ministria e Financave, Autoriteti i Mbikëqyrjes Financiare, autoritetet rregullatore përkatëse, dhomat profesionale dhe urdhrat profesionalë, secili sipas fushës së përgjegjësisë, për ndjekjen dhe zbatimin e këtij vendimi.

Ky vendim hyn në fuqi pas botimit në Fletoren Zyrtare.

K R Y E M I N I S T R I


EDI RAMA

